ರಿಲಯನ್ಸ್ ರಿಟೇಲ್‌ನಿಂದ ಬೆಂಗಳೂರಿನಲ್ಲಿ ತಿರಾ ಪ್ರಾರಂಭ

ಬೆಂಗಳೂರು: ರಿಲಯನ್ಸ್‌ ರಿಟೇಲ್‌ (Reliance Retail) ಆಮ್ನಿ-ಚೆನೆಲ್‌ ಬ್ಯೂಟಿ ರಿಲೇಟ್‌ ಪ್ಲಾಟ್‌ಫಾರ್ಮ್‌ ತಿರಾ (Tira), ಫೀನಿಕ್ಸ್‌ ಮಾಲ್‌ ಆಫ್‌ ಏಷ್ಯಾದಲ್ಲಿ ಐಷಾರಾಮಿ ರಿಟೇಲ್‌ ಕೇಂದ್ರ ಪ್ರಾರಂಭಿಸುವ ಮೂಲಕ ಬೆಂಗಳೂರು ನಗರಕ್ಕೆ ಪ್ರವೇಶ ಪಡೆದಿದೆ. ಆ ಮೂಲಕ ಮುಂಬೈ, ಹೈದರಾಬಾದ್‌, ಚೆನ್ನೈ ಆಯ್ತು.. ಈಗ ಬೆಂಗಳೂರು ನಗರಕ್ಕೆ ವ್ಯಾಪ್ತಿ ವಿಸ್ತರಿಸಿ ತಿರಾ ಹೆಜ್ಜೆ ಗುರುತು ಮೂಡಿಸಿದೆ.

ತಿರಾ ಸರಿಸಾಟಿ ಇಲ್ಲದ ಖರೀದಿ ಅನುಭವ ನೀಡುತ್ತಿದೆ. ಈಗಿನ ಟ್ರೆಂಡಿಂಗ್‌ಗೆ ತಕ್ಕಂತೆ ಹಾಗೂ ಗ್ರಾಹಕರ ಅಭಿರುಚಿಗೆ ಅನುಗುಣವಾಗಿ ರೂಪಿಸಿರುವ ಜಾಗತಿಕ ಮತ್ತು ಸ್ಥಳೀಯ ಬ್ಯೂಟಿ ಬ್ರ್ಯಾಂಡ್‌ಗಳ ವಿಶೇಷ ಉತ್ಪನ್ನಗಳನ್ನು ಪ್ರಸ್ತುತಪಡಿಸುತ್ತಿದೆ. ಬ್ಯೂಟಿ ರಿಟೇಲ್‌ ಪರಿವರ್ತನೆಗೆ ತಿರಾ ಮುಂಚೂಣಿಯಲ್ಲಿದೆ. ಇದನ್ನೂ ಓದಿ: ಪ.ಬಂಗಾಳದಲ್ಲಿ ರಿಲಯನ್ಸ್‌ನಿಂದ 20 ಸಾವಿರ ಕೋಟಿ ರೂ. ಹೂಡಿಕೆ: ಅಂಬಾನಿ ಘೋಷಣೆ

ನೂತನವಾಗಿ ಪ್ರಾರಂಭವಾದ ಬೆಂಗಳೂರು ಮಳಿಗೆಯು ಫ್ರಾಗ್ರೆನ್ಸ್‌ ಫೈಂಡರ್‌ನಂತಹ ನೂತನ ವಿಶೇಷತೆಗಳನ್ನು ಹೊಂದಿದೆ. ಪ್ರತಿ ಗ್ರಾಹಕರಿಗೂ ಇಷ್ಟವಾಗುವಂತಹ ಸುಗಂಧದ್ರವ್ಯ ಉತ್ಪನ್ನವನ್ನೂ ನೀಡುತ್ತದೆ. ಹೊಸ ಬಗೆಯ ಸ್ಮಾರ್ಟ್‌ ಕನ್ನಡಿಗಳು ಸಹ ಇವೆ. ಗ್ರಾಹಕರು ಉತ್ಪನ್ನಗಳನ್ನು ಖರೀದಿಸುವ ಮುನ್ನವೇ ವರ್ಚುಯಲ್‌ ರೂಪದಲ್ಲಿ ಪ್ರಯೋಗಿಸಬಹುದು.

ಪರಿಣಿತ ಸೌಂದರ್ಯದ ಸಲಹೆಗಾರರು ರೂಪಿಸಿದ ‘ತಿರಾ ಸಿಗ್ನೇಚರ್‌ ಲುಕ್ಸ್‌’ಗೆ ಉತ್ತಮ ರೆಸ್ಪಾನ್ಸ್‌ ಸಿಕ್ಕಿದೆ. ತಿರಾ ಆಪ್‌ ಕೂಡ ಇದ್ದು, ಈಗಾಗಲೇ 50 ಲಕ್ಷಕ್ಕೂ ಹೆಚ್ಚು ಮಂದಿ ಡೌನ್‌ಲೋಡ್‌ ಮಾಡಿಕೊಂಡಿದ್ದಾರೆ. ಇದು ತಿರಾ ಉತ್ಪನ್ನಗಳ ಜನಪ್ರಿಯತೆಯನ್ನು ತೋರಿಸುತ್ತದೆ. ಭಾರತದಾದ್ಯಂತ ಶೇ. 98 ರಷ್ಟು ಪಿನ್‌ಕೋಡ್‌ಗಳ ವ್ಯಾಪ್ತಿ ಹೊಂದಿರುವ ತಿರಾ ತ್ವರಿತ ಪೂರೈಕೆಗಳನ್ನು ಮಾಡುತ್ತಿದೆ. 100 ಕ್ಕೂ ಹೆಚ್ಚು ನಗರಗಳ ಗ್ರಾಹಕರನ್ನು ತಲುಪುತ್ತಿದೆ. ಇದನ್ನೂ ಓದಿ: ಮಕ್ಕಳಿಗಾಗಿ ನೀತಾ ಅಂಬಾನಿ ತ್ಯಾಗ – ರಿಲಯನ್ಸ್‌ ಬೋರ್ಡ್‌ ಏರಿದ ಇಶಾ, ಆಕಾಶ್‌, ಅನಂತ್‌ ಅಂಬಾನಿ

ಮಾಲ್ ಆಫ್ ಏಷ್ಯಾ ಮಳಿಗೆಯು ಬೆಂಗಳೂರು ಮತ್ತು ಆಚೆಗೂ ಸೌಂದರ್ಯದ ಉತ್ಸಾಹಿಗಳಿಗೆ ಪ್ರಮುಖ ಕೇಂದ್ರವಾಗಲು ಸಜ್ಜಾಗಿದ್ದು, ಉನ್ನತೀಕರಿಸಿದ ಸೌಂದರ್ಯದ ಅನುಭವಗಳ ಹೊಸ ಯುಗಕ್ಕೆ ನಾಂದಿ ಹಾಡಿದೆ.

ಮಳಿಗೆ ವಿಳಾಸ: ಲೋಯರ್ ಗ್ರೌಂಡ್ ಫ್ಲೋರ್, 239/240, ಬ್ಯಾಟರಾಯನಪುರ, ಯಲಹಂಕ ಹೋಬಳಿ, ಯಲಹಂಕ ತಾಲ್ಲೂಕು, ಬಳ್ಳಾರಿ ರಸ್ತೆ, ಬೆಂಗಳೂರು, ಕರ್ನಾಟಕ 560092.